**Velkommen til opptagelse**

På gruppens årsfest mandag 4. Januar er det din tur til å bli tatt opp i Troppen på tradisjonell måte. Opptagelsen er en seremoni der alle speiderne er samlet og du skal avgi speiderløftet slik alle i troppen har gjort før deg.

Seremonien markerer avslutningen på din tid i aspirantpatruljen og er begynnelsen på patruljelivet i Troppen. Hvilken patrulje du kommer i får du greie på etter at du har avgitt speiderløftet.

Speiderløftet handler om vår vilje til å gjøre verden til et litt bedre sted å være. Gjennom å avlegge speiderløftet lover hver enkelt speider å gjøre sitt beste.

Speiderløftet:

Jeg lover etter beste evne å:

* være åpen for Gud
* hjelpe andre og
* leve etter speiderloven

Slik foregår opptagelsen:

Speiderne i troppen står i hestesko. Aspirantene går frem og stanser foran troppssleder. Troppsleder og aspiranten legger venstre hånd på flagget.

Lederen: *”Du kjenner speiderloven?”*Aspiranten*: ”Ja”*
Lederen: *”Lover du etter beste evne å være åpen for Gud, hjelpe andre og leve etter speiderloven?”*Aspiranten*: ”Jeg lover etter beste evne å være åpen for Gud, hjelpe andre og leve etter speiderloven”*Lederen*: ”I tillit til dette ditt løfte og overbevist om at du mener det ærlig, opptar jeg deg herved som speider i 1. Fredrikstad speidergruppe.”*